*Likumprojekts*

**Grozījumi Apgrūtināto teritoriju informācijas sistēmas likumā**

Izdarīt Apgrūtināto teritoriju informācijas sistēmas likumā (Latvijas Republikas Saeimas un Ministru Kabineta Ziņotājs, 2009, 6.nr.; Latvijas Vēstnesis, 2013, 232., 243.nr.; 2014, 257.nr.) šādus grozījumus:

1. 10.panta piektajā daļā:

papildināt pēc vārdiem “attiecīgie dati” ar vārdiem iekavās “(izņemot par apgrūtinātajām teritorijām un to robežām)”;

papildināt ar otru teikumu šādā redakcijā:

“Informācijas sistēmas datus, kas saskaņā ar Ātrdarbīga elektronisko sakaru tīkla likumā noteikto ir vispārpieejama informācija, izsniedz kā vispārpieejamu informāciju arī, ja datu sniedzējs norādījis uz tās ierobežotas pieejamības statusu.”.

2. Pārejas noteikumos:

izteikt 3.punktu šādā redakcijā:

„Šā likuma 7. un 8.pantā minētos datus datu sniedzējs pirmreizēji iesniedz Informācijas sistēmas pārzinim, sākot ar 2014.gada 1.janvāri. Šā likuma 7.panta 8. un 9.punktā un 12.punkta “k” un “l” apakšpunktā minētās apgrūtinātās teritorijas un to robežas un 8.panta 4., 5., 6., 7., 9. un 10.punktā un 12.punkta “a”, “b”, “j” un “m” apakšpunktā minētos objektus un to robežas datu sniedzēji pirmreizēji iesniedz ne vēlāk kā līdz 2016.gada 31.decembrim. Pārējās šo pantu normās minētie pirmreizējie dati iesniedzami ne vēlāk kā līdz 2017.gada 31.decembrim.”;

aizstāt 5.punktā vārdu “esošo” ar vārdu “reģistrēto” un skaitli un vārdu “2018.gada” ar skaitli un vārdu “2017.gada”.

Satiksmes ministra vietā -

vides aizsardzības un reģionālās attīstības ministrs K. Gerhards

Vīza: valsts sekretāra vietā –

valsts sekretāra vietniece Dž. Innusa

21.07.2016. 12:46

221

Z. Kanberga

Direktora vietniece

67028109, zita.kanberga@sam.gov.lv